מיכל עוזיהו

מיכל עוזיהו (נולדה ב-4 ביולי 1977), היא ראשת המועצה האזורית אשכול המיועדת. כניסתה לתפקיד תתקיים בתאריך 19 בנובמבר 2024, לאחר הכרזת שר הפנים. מיכל עוזיהו נולדה ב-4 ביולי 1977, במושב אוגדה בחבל ימית שבצפון סיני, ללאה, אשת חינוך ולאמנון עוזיהו, חקלאי. למיכל יש שני אחים ואחות הצעירה ממנה. משפחת עוזיהו (לבית נקיבלי), כמו משפחת זינאתי, היא נצר לקהילת יהודי פקיעין, שמימי בית המקדש השני לא גלו ולא ירדו מארץ ישראל. בשנת 1982 במסגרת הסכם השלום בין מדינת ישראל ומצרים משפחת עוזיהו פונתה מסיני והייתה ממקימי מושב עין הבשור שבמועצה האזורית אשכול. לאחר סיום חוק לימודיה ושירותה בצה"ל כנגדת בנים[דרושה הבהרה] בחטיבת הנח"ל, היא למדה וסיימה את לימודיה לתואר בוגר במחלקה לניהול מלונאות ותיירות באוניברסיטת בן-גוריון בנגב. בנוסף, השלימה גם לימודי מנהל עסקים לתואר מוסמך באוניברסיטת בן-גוריון בנגב. תוך כדי לימודיה, בין השנים 2003–2005, הקימה וניהלה את המערך התיירותי הראשון בנגב המערבי, בשיתוף פעולה בין מספר מועצות אזוריות (אשכול, שער הנגב, מרחבים וחוף אשקלון). בין השנים [[2005][–2011 הייתה בתפקיד מנהלת פיתוח התיירות בנגב ברשות לפיתוח הנגב. מ-2011 ועד 2015 הייתה השליחה הישראלית והמקשרת בפדרציה היהודית של מדינת קולרדו, ארצות הברית ( Jewish Federation of Colorado ) מטעם הסוכנות היהודית. לאחר שחזרה מהשליחות בארצות הברית, מילאה בין השנים 2015–2023 מספר תפקידים ציבוריים במועצה האזורית אשכול. במועצה היא הקימה את המרכז הקהילתי ואת מערך גיוס הכספים מחוץ לארץ. במהלך שנת 2023 לאחר שהעמידה עצמה לבחירות לראשות המועצה האזורית אשכול, התפטרה מעבודתה במועצה והחלה לעבוד בחברה למתנ"סים. ערך מורחב – הבחירות לרשויות המקומיות בישראל (2024) עוזיהו הגישה ב-2 באפריל 2023 את מועמדותה לראשות המועצה האזורית אשכול לקראת הבחירות לרשויות המקומיות, לצד שלושה מועמדים נוספים: ראש המועצה המכהן גדי ירקןני, תמר קדם סימן טוב (שנרצחה עם משפחתה ב-7 באוקטובר 2023 בטבח ניר עוז) ודודי אלון. הבחירות נועדו להיערך ב-31 באוקטובר 2023, ט"ז בחשוון ה'תשפ"ד אך בשל פרוץ מלחמת חרבות ברזל נדחו הבחירות פעמיים והתקיימו לבסוף ב-27 בפברואר 2024. כמו כן הוחלט כי ברשויות בעוטף עזה ובגבול הצפון שתושביהן פונו מבתיהם בעקבות המלחמה, הבחירות תתקיימנה ב-19 בנובמבר 2024, י"ח בחשוון ה'תשפ"ה, למעט ברשויות שאפשר להסתפק בהן בהכרזה בשל מיעוט מועמדים. לקראת הבחירות לרשויות המקומיות בעוטף עזה, קבע שר הפנים שעל המועמדים להגיש בשנית טפסי מועמדות. ב-9 באוקטובר 2024, יום לפני המועד הסופי, עוזיהו הגישה את טפסי המועמדות לראשות המועצה האזורית אשכול,, והתברר כי היא המועמדת היחידה שהגישה את טפסי המועמדות בשנית. כתוצאה מכך, לא יתקיימו בחירות לראשות המועצה האזורית אשכול ובתאריך 19 בנובמבר 2024 יכריז שר הפנים על מיכל עוזיהו-פלג כראשת המועצה האזורית אשכול. תגןבתה לבחירתה האוטומטית הייתה: "אני מבינה את גודל האחריות ואת גודל המשימה שלפנינו, ויודעת שיחד נוכל לה – נבנה ונשקם את הבית ונבטיח את עתיד חבל הארץ שלנו. אני רואה בשיקום אשכול את משימת חיי". עוזיהו-פלג תהיה האישה השנייה לכהן בתפקיד זה, לאחר 71 שנה מאז תום כהונתה של הדסה ברגמן תירוש ב-1953, והנציגה הראשונה של מגזר המושבים בראשות המועצה. בשנת 2003 נישאה לד"ר אמיר פלג, בן קיבוץ גבולות, היסטוריון של תקופת השואה ההיסטוריון הראשי בישראל של "ועידת התביעות" כנגד הגרמנים וחבר במועצת יד ושם. לזוג 3 ילדים והם מתגוררים בהרחבה של מושב עין הבשור. powerful-women (באנגלית) IDF hero and October 7 survivor guests (באנגלית) מתווים את הדרך מתוך האתר של המועצה האזורית אשכול אודות מיכל עוזיהו (באנגלית) מיכל עוזיהו מתארת את המועצה האזורית אשכול לפני ואחרי היום 7 באוקטובר 2023 (באנגלית) אבנר הופשטיין, ביקורת קשה על מנהלת תקומה: תושבים שכבר חזרו לעוטף שוקלים לעזוב שוב, ‏30 ביוני 2024 Michal Uziyahu's powerful address - B'Yachad we are strong!, סרטון בערוץ "UIA Australia", באתר יוטיוב (אורך: 12:43) Michal Uziyahu Addressing the JNF-USA Daily Briefing, סרטון בערוץ "Jewish National Fund-USA", באתר יוטיוב (אורך: 13:23) מיכל עוזיהו, ברשת החברתית פייסבוק פייסבוק-2 של מיכל עוזיהו מיכל עוזיהו, ברשת החברתית LinkedIn מיכל עוזיהו פלג, ברשת החברתית LinkedIn מיכל עוזיהו, ברשת החברתית אינסטגרם מתן צורי, במוקד המדמם של טבח 7.10 לא יתקיימו בחירות: הוכרזה ראש מועצה חדשה, באתר ynet, 13 באוקטובר 2024 מיכל פלג עוזיהו, באתר gen.rlzm.co.il משפחת נקיבלי, באתר מורשת הגליל העליון, פקיעין קורות חיים של מיכל עוזיהו (באנגלית) Michal Uziyahu, Education, linkedin.com מתן צורי, לראשונה: 4 נשים יתמודדו בבחירות לרשויות המקומיות בעוטף עזה, באתר ynet, 6 ביולי 2023 Michal Uziyahu, Experience, linkedin.com מיכל עוזיהו, Experience, linkedin.com אלדה נתנאל, מיכל עוזיהו היא ראשת המועצה הבאה של המועצה האזורית אשכול, באתר יישובניק נט, ‏10 באוקטובר 2024 Facebook, www.facebook.com Instagram, www.instagram.com הסיפור של יגאל ודינה פלג: דור העתיד, באתר הסיפור של יגאל ודינה פלג